ᱡᱚᱨᱰᱟᱱ
ᱡᱚᱨᱰᱟᱱ (Arabic: الْأُرْدُنّ Al-ʾUrdunn [al.ʔur.dunː]), officially the Hashemite Kingdom of Jordan (Arabic: المملكة الأردنية الهاشمية Al-Mamlakah Al-Urdunnīyah Al-Hāshimīyah), ᱫᱚ ᱛᱟᱞᱟ ᱫᱷᱟᱹᱨᱛᱤ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱡᱚᱨᱰᱟᱱ ᱨᱮᱱ ᱨᱟᱡᱽ ᱵᱚᱝᱥᱚ ᱫᱚ ᱦᱚᱡᱽᱨᱚᱛ ᱢᱩᱦᱟᱢᱢᱚᱫᱽ ᱨᱮᱱ ᱜᱚᱲᱚᱢᱵᱟ ᱦᱟᱥᱮᱢ ᱨᱮᱱ ᱵᱚᱝᱥᱚ ᱢᱮᱱᱛᱮ ᱠᱚ ᱞᱮᱠᱷᱟᱜᱼᱟ᱾
ᱛᱟᱞᱟ ᱫᱷᱟᱹᱨᱛᱤ ᱨᱮᱱᱟᱜ ᱱᱟᱜᱟᱢ ᱨᱮ ᱡᱚᱨᱰᱟᱱ ᱨᱮᱱᱟᱜ ᱵᱷᱟᱜᱮ ᱧᱩᱛᱩᱢ ᱢᱮᱱᱟᱜᱼᱟ᱾ ᱢᱤᱫ ᱡᱚᱠᱷᱚᱡ ᱱᱚᱣᱟ ᱫᱤᱥᱟᱹᱢ ᱫᱚ ᱩᱥᱟᱢᱟᱱᱤᱭᱳ ᱥᱟᱢᱨᱟᱡᱡᱚ ᱨᱮᱱᱟᱜ ᱫᱚᱠᱷᱚᱞ ᱨᱮ ᱛᱟᱸᱦᱮᱸᱠᱟᱱᱟ᱾ ᱯᱟᱹᱦᱤᱞ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱛᱟᱭᱚᱢ ᱫᱚ ᱵᱨᱤᱴᱤᱥ ᱫᱚᱠᱷᱚᱞ ᱨᱮ ᱦᱮᱡ ᱮᱱᱟ᱾ ᱑᱙᱔᱖ ᱥᱮᱨᱢᱟ ᱨᱮ ᱴᱨᱟᱱᱥ ᱡᱚᱨᱰᱟᱱ ᱚᱝᱥᱚ ᱯᱷᱩᱨᱜᱟᱹᱞ ᱨᱮ ᱦᱮᱡ ᱮᱱ ᱛᱟᱭᱚᱢ ᱑᱙᱔᱙ ᱥᱮᱨᱢᱟ ᱨᱮ ᱱᱚᱣᱟ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱡᱚᱨᱰᱟᱱ ᱠᱚ ᱫᱚᱦᱚ ᱠᱮᱫᱟ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙᱔᱘ ᱥᱮᱨᱢᱟ ᱨᱮ ᱯᱷᱤᱞᱤᱥᱛᱤᱱ ᱨᱮᱱ ᱠᱤᱪᱷᱩ ᱚᱝᱥᱚ ᱤᱡᱽᱨᱟᱭᱮᱞ ᱯᱷᱩᱨᱜᱟᱹᱞᱮ ᱜᱷᱳᱥᱳᱱᱟ ᱛᱟᱭᱚᱢ ᱫᱟᱨᱟᱢ ᱡᱚᱨᱰᱟᱱ ᱟᱨᱦᱚᱸ ᱯᱩᱱ ᱜᱚᱴᱟᱝ ᱟᱨᱚᱵᱽ ᱫᱤᱥᱟᱹᱢ ᱥᱟᱶᱛᱮ ᱢᱮᱥᱟ ᱠᱟᱛᱮ ᱤᱡᱽᱨᱟᱭᱮᱞ ᱫᱤᱥᱚᱢ ᱥᱟᱶᱛᱮ ᱞᱟᱹᱲᱦᱟᱹᱭᱮ ᱮᱛᱦᱚᱵ ᱞᱮᱫᱟ᱾ ᱞᱟᱹᱲᱦᱟᱹᱭ ᱢᱩᱪᱟᱹᱫ ᱨᱮ ᱤᱡᱽᱨᱟᱭᱮᱞ ᱯᱟᱪᱷᱮ ᱡᱮᱨᱩᱡᱟᱞᱮᱢ ᱟᱨ ᱡᱚᱨᱰᱟᱱ ᱫᱚ ᱯᱟᱪᱷᱮ ᱟᱨ ᱥᱟᱢᱟᱝ ᱡᱮᱨᱩᱡᱟᱞᱮᱢ ᱫᱚᱠᱷᱚᱞ ᱠᱚ ᱦᱟᱛᱟᱣ ᱠᱮᱫᱟ᱾ ᱑᱙᱖᱗ ᱥᱮᱨᱢᱟ ᱨᱮᱱᱟᱜ ᱡᱩᱱ ᱪᱟᱸᱫᱚ ᱨᱮ ᱤᱡᱽᱨᱟᱭᱮᱞ ᱥᱟᱢᱟᱝ ᱡᱮᱨᱩᱡᱟᱞᱮᱢ ᱟᱨ ᱯᱟᱪᱷᱮ ᱥᱮᱡ ᱦᱚᱸ ᱠᱚ ᱫᱚᱠᱷᱚᱞ ᱠᱮᱫᱟ᱾ ᱡᱚᱨᱰᱚᱱ ᱯᱟᱪᱷᱮ ᱟᱲᱮ ᱟᱹᱠᱩᱣᱟᱜ ᱢᱮᱱᱛᱮ ᱠᱚ ᱫᱟᱹᱵᱤ ᱞᱮᱫ ᱨᱮ ᱦᱚᱸ ᱑᱙᱘᱘ ᱥᱮᱨᱢᱟ ᱨᱮ ᱡᱚᱨᱰᱟᱱ ᱨᱮᱱ ᱵᱟᱫᱥᱟᱦ ᱦᱩᱥᱮᱱ ᱯᱟᱪᱷᱮ ᱥᱮᱡ ᱦᱚᱸ ᱯᱷᱤᱞᱤᱥᱛᱤᱱ ᱴᱷᱮᱱᱮ ᱟᱲᱟᱜ ᱠᱟᱫᱟ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱚᱨᱰᱟᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱜᱤᱛᱤᱞ ᱞᱮᱠᱟ᱾ ᱱᱚᱸᱰᱮ ᱫᱚ ᱫᱷᱟᱹᱨᱛᱤ ᱥᱨᱤᱡᱚᱱ ᱫᱷᱚᱱ ᱫᱳᱣᱞᱳᱛ ᱦᱚᱸ ᱠᱚᱢ ᱜᱮᱭᱟ᱾ ᱡᱚᱨᱰᱚᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 89,342 km2 ᱾ ᱡᱚᱨᱰᱟᱱ ᱮᱛᱚᱢ ᱥᱮᱡ ᱥᱤᱨᱤᱭᱟ, ᱥᱟᱢᱟᱝ ᱥᱮᱡ ᱤᱨᱟᱠ ᱟᱨ ᱥᱳᱣᱫᱤ ᱟᱨᱚᱵᱽ, ᱠᱚᱧᱮ ᱥᱮᱡ ᱦᱚᱸ ᱥᱳᱣᱫᱤ ᱟᱨᱚᱵᱽ ᱟᱨ ᱟᱠᱟᱵᱟ ᱩᱯᱳ ᱫᱚᱨᱮᱭᱟ, ᱯᱟᱪᱷᱮ ᱥᱮᱡ ᱤᱡᱨᱟᱭᱮᱞ ᱢᱮᱱᱟᱜᱼᱟ᱾ ᱟᱢᱢᱟᱱ ᱫᱚ ᱡᱚᱨᱰᱟᱱ ᱨᱮᱱᱟᱜ ᱡᱚᱛᱚ ᱠᱷᱚᱡ ᱞᱟᱹᱴᱩ ᱥᱚᱦᱚᱨ ᱠᱟᱱᱟ ᱟᱨ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽ ᱜᱟᱲ ᱦᱚᱸ ᱠᱟᱱᱟ᱾
ᱟᱹᱨᱤᱪᱟᱹᱞᱤ ᱟᱨ ᱫᱷᱚᱨᱚᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱚᱨᱰᱟᱱ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱵᱷᱤᱛᱨᱤ ᱨᱮ ᱪᱤᱛᱟᱹᱨ ᱵᱮᱱᱟᱣ ᱫᱚ ᱟᱹᱰᱤ ᱵᱮᱥ ᱜᱮᱭᱟ᱾ ᱱᱚᱸᱰᱮᱱᱠᱩ ᱟᱭᱢᱟ ᱪᱤᱛᱟᱹᱨ ᱵᱮᱱᱟᱣ ᱠᱩ ᱫᱷᱟᱹᱨᱛᱤ ᱨᱮ ᱧᱩᱛᱩᱢᱟᱱ ᱜᱮᱭᱟ ᱠᱩ᱾
ᱥᱩᱱᱱᱤ ᱤᱥᱞᱟᱢ ᱫᱚ ᱡᱚᱨᱰᱟᱱ ᱨᱮᱱᱟᱜ ᱢᱩᱬᱩᱛ ᱫᱷᱚᱨᱚᱢ ᱠᱟᱱᱟ᱾ ᱛᱷᱚᱲᱟᱜᱟᱱ ᱟᱦᱢᱮᱫᱤ ᱤᱥᱞᱟᱢ ᱦᱚᱸ ᱠᱚ ᱢᱮᱱᱟᱜ ᱠᱩ ᱜᱮᱭᱟ᱾
ᱢᱟᱹᱱᱢᱤ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱚᱨᱰᱚᱱ ᱨᱮ ᱟᱭᱢᱟ ᱩᱛᱟᱹᱨ ᱯᱷᱤᱞᱤᱥᱛᱤᱱᱤ ᱥᱚᱨᱚᱱᱟᱨᱛᱷᱤ ᱢᱟᱹᱱᱢᱤ ᱢᱮᱱᱟᱜ ᱠᱳᱣᱟ᱾ ᱒᱐᱐᱓ ᱥᱮᱨᱢᱟ ᱨᱮ ᱤᱨᱟᱠ ᱞᱟᱹᱲᱦᱟᱹᱭ ᱛᱟᱭᱚᱬ ᱫᱟᱨᱟᱢ ᱑᱐ ᱞᱟᱠᱷ ᱤᱨᱟᱠᱤ ᱡᱚᱨᱰᱚᱱ ᱨᱮ ᱠᱚ ᱦᱮᱡ ᱞᱮᱱᱟ᱾ ᱡᱚᱨᱰᱟᱱ ᱨᱮ ᱱᱮᱛᱚᱜ ᱢᱟᱹᱱᱢᱤ ᱮᱞ ᱫᱚ ᱠᱚ ᱦᱩᱭᱩᱜ ᱠᱟᱱᱟ 10,171,480 ᱾
ᱟᱨᱦᱚᱸ ᱧᱮᱞᱢᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Government of Jordan
- "Jordan". The World Factbook. Central Intelligence Agency.
- Jordan profile from the BBC News
- Wikimedia Atlas of Jordan
- Google Street View locations
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Temperman, Jeroen (2010). State-Religion Relationships and Human Rights Law: Towards a Right to Religiously Neutral Governance. Brill. p. 87. ISBN 978-90-04-18148-9. Retrieved 12 ᱡᱩᱱ 2018.
- ↑ "Population clock". Jordan Department of Statistics. Retrieved 12 ᱡᱩᱱ 2018.
- ↑ Ghazal, Mohammad (22 ᱡᱟᱱᱩᱣᱟᱨᱤ 2016). "Population stands at around 9.5 million, including 2.9 million guests". The Jordan Times. Retrieved 12 ᱡᱩᱱ 2018.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn lim_Latn eng_Latn sat_Olck eng_Latn eng_Latn eng_Latn